CELEX: 62014CN0475
Language: sl
Date: 2014-10-17 00:00:00
Title: Zadeva C-475/14: Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 17. oktobra 2014 – AAS Gjensidige Baltic, ki deluje prek litovske podružnice AAS Gjensidige Baltic/UAB DK PZU Lietuva

12.1.2015   
            
            
               SL
            
            
               Uradni list Evropske unije
            
            
               C 7/15
            
         Predlog za sprejetje predhodne odločbe, ki ga je vložilo Lietuvos Aukščiausiasis Teismas (Litva) 17. oktobra 2014 – AAS Gjensidige Baltic, ki deluje prek litovske podružnice AAS Gjensidige Baltic/UAB DK PZU Lietuva
   (Zadeva C-475/14)
   (2015/C 007/20)
   Jezik postopka: litvanščina
   
      Predložitveno sodišče
   
   Lietuvos Aukščiausiasis Teismas
   
      Stranki v postopku v glavni stvari
   
   
      Tožeča stranka: AAS Gjensidige Baltic, ki deluje prek litovske podružnice AAS Gjensidige Baltic
   
      Tožena stranka: UAB DK PZU Lietuva
   
      Vprašanja za predhodno odločanje
   
   
               1.
            
            
               Ali je s členom 14(b) Direktive 2009/103/ES (1) določeno kolizijsko pravilo, ki se mora ratione personae uporabiti ne le za oškodovance v prometnih nesrečah, ampak tudi za zavarovatelje vozila, odgovornega za škodo, povzročeno v nesreči, za namen ugotovitve prava, ki se uporabi v razmerjih med njimi, in ali je ta določba lex specialis v razmerju do pravil o pravu, ki se uporabi, iz Uredb Rim I (2) in Rim II (3)[?]
            
         
               2.
            
            
               Če je odgovor na prvo vprašanje nikalen, ali je pomembno ugotoviti, ali pravna razmerja med zavarovatelji v obravnavani zadevi spadajo v pojem „pogodbena obligacijska razmerja“ v smislu člena 1(1) Uredbe Rim I[?] Če spadajo pravna razmerja med zavarovatelji v pojem „pogodbena obligacijska razmerja“, se zastavlja pomembno vprašanje, ali ta razmerja spadajo v kategorijo zavarovalnih pogodb (pravnih razmerij) in ali je treba pravo, ki se za njih uporabi, določiti v skladu s členom 7 Uredbe Rim I.
            
         
               3.
            
            
               Če je odgovor na prvi dve vprašanji nikalen, ali je pomembno ugotoviti, ali v primeru regresnega zahtevka pravna razmerja med zavarovateljema vozil, ki se uporabita kot skupina vozil, spadajo v pojem „nepogodbene obveznosti“ v smislu Uredbe Rim II in ali je treba ta razmerja šteti za izvedena pravna razmerja, ki izhajajo kot posledica iz prometne nesreče (delikta), ko se ugotavlja, katero pravo je treba uporabiti v skladu s členom 4(1) Uredbe Rim II[?] Ali bi bilo treba v zadevi, kakršna je obravnavana, zavarovatelja skupine vozil obravnavati kot dolžnika, ki sta odgovorna za isti zahtevek v smislu člena 20 Uredbe Rim II, in ali bi bilo treba pravo, ki se uporabi za razmerja med njima, določiti v skladu s tem pravilom[?]
            
         
      (1)  Direktiva 2009/103/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (UL L 263, str. 11).
   
      (2)  Uredba (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I) (UL L 177, str. 6).
   
      (3)  Uredba (ES) št. 864/2007 Evropskega parlamenta in Sveta z dne 11. julija 2007 o pravu, ki se uporablja za nepogodbene obveznosti („Rim II“) (UL L 199, str. 40).